ประกาศกรมสรรพสามิตประกาศกรมสรรพสามิตเรื่อง การออกใบอนุญาตต่าง ๆ ประจำปี พ.ศ. ๒๕๓๗------------------------- ด้วยใบอนุญาตต่างๆ ซึ่งออกตามกฎหมายว่าด้วยสุรา ยาสูบ และไพ่ ประจำปี พ.ศ. ๒๕๓๖ จะสิ้นสุดลงในวันที่ ๓๑ ธันวาคม ๒๕๓๖ กรมสรรพสามิตจะเปิดทำการออกใบอนุญาตประจำปี พ.ศ. ๒๕๓๗ ให้ล่วงหน้าก่อนสำหรับผู้ที่ได้รับใบอนุญาตในปี พ.ศ. ๒๕๓๖ เพื่อผู้ขอรับใบอนุญาตจะไม่ต้องไปติดต่อพร้อมกันในเวลาสิ้นปีหรือตอนต้นปีซึ่งอาจจะไม่ได้รับความสะดวกและรวดเร็วเท่าที่ควร ฉะนั้นจึงขอประกาศให้ผู้ที่ประสงค์จะขอรับใบอนุญาตดังกล่าว ประจำปี พ.ศ. ๒๕๓๗ ไปติดต่อขอรับใบอนุญาต ดังนี้ ๑. ในเขตกรุงเพมหานคร ๑.๑ ให้ผู้ที่ประสงค์จะขอรับใบอนุญาตขายสุรายาสูบ และไพ่ ไปติดต่อขอใบอนุญาต ณ ฝ่ายใบอนุญาต กองการสุรา กองการยาสูบหรือกองการสามิต กรมสรรพสามิต ถนนนครไชยศรี เขตดุสิต แล้วแต่กรณี เนื่องจากในเดือนธันวาคมจะมีผู้ไปขอรับใบอนุญาตจำนวนมาก กรมสรรพสามิตจะเปิดทำการในเวลาราชการ เริ่มตั้งแต่ เวลา ๐๘.๓๐ น. -๑๖.๓๐ น. โดยไม่หยุดพักเที่ยง และวันหยุดราชการเฉพาะวันเสาร์และอาทิตย์ยกเว้นวันเฉลิมพระชนมพรรษา วันพระราชทานรัฐธรรมนูญ และวันสิ้นปี ตั้งแต่เวลา ๐๘.๓๐ น. - ๑๖.๓๐ น.เพิ่มจากวันและเวลาทำการปกติด้วย ๑.๒สำหรับผู้ที่ได้รับอนุญาตขายสุราประเภทที่ ๓ หรือประเภทที่ ๔ (ยกเว้นการขายแอลกอฮอล์) ใบอนุญาตขายยาสูบประเภทที่ ๓(บุหรี่ซิกาแรตที่ผลิตในประเทศหรือต่างประเทศ) หรือใบอนุญาตขายไพ่ (ขายปลีก) ประจำปี พ.ศ. ๒๕๓๖แล้ว ทางกรมสรรพสามิตจะได้จัดส่งแบบคำขออนุญาตดังกล่าวไปให้เพื่อให้ผู้ที่ประสงค์จะขอรับใบอนุญาตดังกล่าว ซึ่งไม่สะดวกที่จะไปติดต่อโดยตรงที่กรมสรรพสามิตสามารถจัดสั่งคำขออนุญาตไปยังกรมสรรพสามิตโดยส่ง ณ ที่ทำการไปรษณีย์ได้ทุกแห่ง ทั้งนี้โดยให้ปฏิบัติตามคำชี้แจงการขอใบอนุญาตขายสุรา ยาสูบ และไพ่ ในเขตกรุงเทพมหานครโดยผ่านทางไปรษณีย์ที่แนบท้ายประกาศนี้ ๒. ในเขตจังหวัดอื่น ๒.๑ ให้ผู้ประสงค์จะขอรับใบอนุญาตขายสุรายาสูบ และไพ่ ไปติดต่อขอใบอนุญาต ณ สำนักงานสรรพสามิตจังหวัด สำนักงานสรรพสามิตอำเภอหรือสำนักงานสรรพสามิตกิ่งอำเภอในท้องที่จังหวัดนั้นแล้วแต่กรณี ๒.๒สำหรับผู้ที่ได้รับใบอนุญาตขายสุราประเภทที่ ๓ หรือประเภทที่ ๔ (ยกเว้นการขายแอลกอฮอล์) ใบอนุญาตขายยาสูบประเภทที่ ๓(บุหรี่ซิกาแรตที่ผลิตในประเทศหรือต่างประเทศ) หรือใบอนุญาตขายไพ่ (ขายปลีก) ประจำปี พ.ศ. ๒๕๓๖แล้ว สำนักงานสรรพสามิตจังหวัด สำนักงานสรรพสามิตอำเภอ สำนักงานสรรพสามิตกิ่งอำเภอได้แนบใบคำขออนุญาตดังกล่าวไปให้เพื่อให้ผู้ที่ประสงค์จะขอรับใบอนุญาตดังกล่าว ซึ่งไม่สะดวกที่จะไปติดต่อโดยตรงที่สำนักงานสรรพสามิตจังหวัด สำนักงานสรรพสามิตอำเภอหรือสำนักงานสรรพสามิตกิ่งอำเภอ โดยส่ง ณ ที่ทำการไปรษณีย์ได้ทุกแห่ง ทั้งนี้ โดยให้ปฏิบัติตามคำชี้แจงการขอใบอนุญาตขายสุรา ยาสูบ และไพ่ ในเขตจังหวัดอื่นโดยผ่านทางไปรษณีย์ที่แนบท้ายประกาศนี้ ๓. หลักฐานที่ต้องใช้ในการขอรับใบอนุญาตสำหรับผู้ไปติดต่อ ณ ฝ่ายใบอนุญาต กรมสรรพสามิต สำนักงานสรรพสามิตจังหวัดสำนักงานสรรพสามิตอำเภอ หรือสำนักงานสรรพสามิตกิ่งอำเภอ ๓.๑ ผู้ขอรับใบอนุญาตรายเก่าให้นำสำเนาใบอนุญาตขายสุรา ยาสูบ และไพ่ ประจำปี พ.ศ. ๒๕๓๖ และสำเนาบัตรประชาชนหรือบัตรประจำตัวที่ทางราชการออกให้ซึ่งมีภาพถ่ายเจ้าของบัตรด้วย และแบบคำขออนุญาตที่จัดส่งไปให้ไปแสดงในกรณีผู้ขออนุญาตจดทะเบียนเป็นนิติบุคคลต้องแสดงหนังสือรับรองการจดทะเบียนของกระทรวงพาณิชย์ด้วย ๓.๒ ผู้ขอรับใบอนุญาตรายใหม่ให้นำบัตรประจำตัวประชาชน หรือบัตรประจำตัวที่ทางราชการออกให้ซึ่งมีภาพถ่ายของเจ้าของบัตรสำเนาทะเบียนบ้านของสถานประกอบการค้า และใบทะเบียนภาษีมูลค่าเพิ่ม หรือใบทะเบียนพาณิชย์(ถ้ามี) ไปแสดง สำหรับกรณีที่ผู้ขอรับใบอนุญาตจดทะเบียนเป็นนิติบุคคลต้องแสดงหนังสือรับรองการจดทะเบียนของกระทรวงพาณิชย์ด้วย อนึ่ง ในการขอใบอนุญาตที่กรมสรรพสามิตให้ผู้ประสงค์จะขอรับใบอนุญาตตรวจสอบอัตราค่าธรรมเนียมใบอนุญาตจากแผ่นป้ายซึ่งได้จัดตั้งไว้ที่กรมสรรพสามิต ทั้งนี้ ตั้งแต่วันที่ ๑ ตุลาคม ๒๕๓๖ เป็นต้นไป ประกาศณ วันที่ ๖ กันยายน ๒๕๓๖ สมใจนึก เองตระกูล อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๖/๒๑๐/๒๐พ/๑๕ ธันวาคม ๒๕๓๖] ธิดาวรรณ/ แก้ไข ๑๐ก.ย. ๒๕๔๕ A+B(C)